ΦΑΡΑΩ
Βασισμένο στο βιβλίο του Μπόλεσλαβ Πρους
Σενάριο
Πρωταγωνιστούν
Διευθυντής φωτογραφίας
Σκηνοθεσία
Μίλα!
Μεγάλε Πρίγκιπα, είδα δύο ιερούς σκαραβαίους...
...να κυλούν ένα σβώλο πάνω στο δρόμο μας.
Συνέχισε!
Από σεβασμό προς τα ιερά ζώα του ήλιου...
...διέταξα τους άντρες να σταματήσουν.
Παρότι μοιάζεις με Χετταίο, είσαι ευσεβής Αιγύπτιος.
Θα αλλάξουμε την πορεία μας, για να μην πάθουν τίποτα.
Πεντουέρ, μπορούμε να διασχίσουμε εκείνους τους λόφους;
Μπορούμε. Δεν είναι παραπάνω από 2.000 πήχεις.
Θα χάσουμε πολύτιμο χρόνο.
Θα ζητούσατε από τους άντρες να διαπράξουν ιεροσυλία;
Οι στρατιώτες μου δεν φοβούνται τα σκαθάρια!
Εσείς οι Λίβυοι, ούτε τους τάφους των Φαραώ φοβάστε...
...αλλά κανείς από όσους εισήλθαν δεν επέστρεψε!
Aρχιερέα Χερχώρ, ένα σκαθάρι δεν θα σταματούσε ούτε καν ένα γαϊδούρι.
Ένα γαϊδούρι, όμως, δεν γίνεται Φαραώ.
Πράξτε όπως θέλετε...
...αλλά θα οδηγήσετε εσείς το στρατό.
Εγώ δεν διαθέτω τη στρατιωτική λογική των ιερέων.
Πάμε, Τούθμωση.
Aρχιερέα, ένα κανάλι εμποδίζει τη διάβαση.
Να το γεμίσουν.
Γεμίστε το κανάλι!
Τι κάνετε; Έχω δέκα χρόνια που το φτιάχνω!
Έσκαβα μέρα και νύχτα, ενώ άλλοι χόρευαν και διασκέδαζαν!
Ο κύριός μου μού υποσχέθηκε την ελευθερία μου...
...αν άνοιγα ένα αρδευτικό κανάλι.
Ελευθερία σε μένα και τα παιδιά μου!
Μην καταστρέφετε το κανάλι μου!
Φως του ήλιου, ακούστε με!
Οι Θεοί να σας χαρίζουν ευτυχία! Κανένα κακό να μη σας βρει!
Ποτέ τα ρεύματα του Νείλου να μη σας παρασύρουν!
Φιλεύσπλαχνε άρχοντα! Κάλλιστε των ανθρώπων! Άρχοντα!
Ας με καταπιεί η γη!
Καταραμένη να είναι η ημέρα που γεννήθηκα!
Ω, θάνατε!
Κάνε το σώμα μου στάχτη...
...για να μη ξαναγεννηθώ σκλάβος στα Ηλύσια Πεδία του Όσιρη.
Ο πατέρας μου δε θα άφηνε δύο σκαθάρια ν'αποφασίσουν την πορεία...
...μόνο και μόνο επειδή ένας ιερέας είναι Υπουργός Πολέμου.
- Ο Χερχώρ δεν είναι κακός στρατηγός. - Δεν είναι στρατηγός.
Ένας ιερέας... Υπουργός Πολέμου.
Σπουδαίος στρατός...
Οι μόνοι αξιόμαχοι είναι οι Λίβυοι μισθοφόροι.
Ο προπάππους μου είχε 30.000 στρατιώτες.
Ο πατέρας μου έχει μόλις τους μισούς...
...και μετά βίας μπορεί να τους πληρώσει.
Τα θησαυροφυλάκια των ναών ξεχειλίζουν από χρυσάφι,
ενώ του Φαραώ είναι άδεια.
Είθε να ζήσει πολλά έτη ο πατέρας μου. Όταν, όμως, θα γίνω Φαραώ...
...θα νιώσουν το σανδάλι μου στο σβέρκο τους.
Τι λόγια είναι αυτά;
Θα στρέψουν το λαό εναντίον σου.
Ποιος θα σε υπερασπιστεί;
Οι στρατιώτες μου.
Οι περισσότεροι θα ακολουθήσουν τους ιερείς.
- Οι Λίβυοι. - Όποιος τους πληρώσει.
Οι αξιωματικοί.
Τοποθετούνται από τους ιερείς.
- Ω Γιαχβέ! - Τι κάνεις εδώ;
- Ήθελα να δω το στρατό. - Ποια είσαι;
Η Σάρα, η κόρη του επιστάτη.
Είσαι Εβραία.
Νομίζεις ότι οι Εβραίες είναι λιγότερο γλυκές από τις Αιγύπτιες;
Έχω είχα τρεις Εβραίες παλλακίδες.
Λες ψέματα!
Μια Εβραία δεν θα γινόταν ποτέ παλλακίδα κανενός.
Ούτε του γραφέα του Αρχιακολούθου του κυβερνήτη της Μέμφιδας;
Ποτέ.
- Ούτε του Αρχιακολούθου; - Όχι!
Δεν θα γινόσουν παλλακίδα ούτε του ίδιου του κυβερνήτη;
Ποιοι είστε;
Τι θέλετε από μένα;
Εσύ ποιος πιστεύεις ότι είμαι;
Αν δεν διέκρινα την καλοσύνη στο πρόσωπό σας...
...θα σας νόμιζα για μισθοφόρο ή ληστή.
Δεν είναι ληστής...
...αλλά ίσως γίνει κάποτε ο μεγαλύτερος ληστής της Αιγύπτου!
Και αν ήμουν τόσο μεγάλος όσο ο κύριος του πατέρα σου;
Θα μπορούσε να είστε.
Μας καλούν.
Αν ήμουν ο κυβερνήτης της Μέμφιδας;
Θα μπορούσε να είστε ισχυρός όσο αυτός.
Ραμσή, ηχούν συναγερμό!
Και αν ήμουν ο διάδοχος του θρόνου;
Ω Γιαχβέ!
Ραμσή! Γρήγορα!
Θα σε πάρω στο παλάτι.
Πρόσεξέ την, Τούθμωση.
Ω Θεέ του Αβραάμ, του Ισαάκ και του Ιακώβ, ελέησόν με!
Αποκοπήκαμε, Πρίγκιπα.
Ώστε φάνηκε ο εχθρός.
Ο αήττητος Νιτάγκερ.
Εμπρός!
Ας τους δείξουμε ποιοι είμαστε!
Νίκησες, Ραμσή!
Μόνο ένας γεννημένος να διοικεί, θα επέλεγε να εφορμήσει.
Είσαι ο πιο γενναίος των γενναίων, Νιτάγκερ.
Σήμερα απέδειξες ότι είσαι ο γενναιότερος όλων!
Αυτό θα έκανε ο γιος ενός Φαραώ. Θα επιτιθόταν πρώτος.
Αν είχες έναν τόσο παρορμητικό αξιωματικό, σαν τον Πρίγκιπα...
- ...πώς θα εξελισσόταν η μάχη; - Μην επικρίνετε το νεαρό πολεμιστή.
Θα γίνει άξιος ηγέτης.
Θα κατατροπώσει τους Ασσυρίους.
Πρέπει να νικηθούν τώρα, για να μη φτάσουν ποτέ στις όχθες του Νείλου.
Οι στρατηγοί είναι για να κερδίζουν τις μάχες,
οι υπουργοί, για να αποφασίζουν αν μια εκστρατεία πρέπει να γίνει.
Κοιτάξτε αυτό το άλογο των Ασσυρίων.
Εκπαιδευμένο για να σκοτώνει στη μάχη.
Στρατιώτες!
Ορκίζομαι στους Θεούς και σ'εσάς...
...τα άρματα μας θα σείσουν τα ασσυριακά εδάφη!
Οι Θεοί μου έδωσαν τη χαρά και την τιμή...
...να μου στείλουν άνδρες σαν και σας.
Θέλω να μοιραστώ μαζί σας την ευτυχία μου.
Για το λόγο αυτό...
...διατάζω να δοθούν στους στρατιώτες...
...πέντε τάλαντα.
Οι κατώτεροι αξιωματικοί θα λάβουν...
...επίσης πέντε τάλαντα.
Και τέλος, οι σεβαστοί υπουργοί...
...και οι ανώτεροι αξιωματικοί...
...θα λάβουν δέκα τάλαντα.
Πες μου, Πεντουέρ...
...πού θα βρει ο Πρίγκιπας τα είκοσι τάλαντα;
Σκέψου αυτό.
Προσφέρει πλούσια δώρα...
...ενώ ο Φαραώ δεν μπορεί να πληρώσει...
...τους άντρες που γύρισαν από τα σύνορα με την Ασσυρία.
Πες μου και κάτι ακόμα, Πεντουέρ.
Είναι πρέπον ο Πρίγκιπας να απευθύνεται στο στρατό...
...σαν να ήταν ήδη Φαραώ;
Μόνο ένας άμυαλος θα ενεργούσε έτσι ή ένας προδότης.
Εουνάνα!
Πάρε όσους στρατιώτες χρειάζεσαι...
...για να ανοίξουν πάλι το κανάλι...
...και να το τελειώσουν.
Θα γίνει το θέλημά σας, Κύριε.
Είμαι χαρούμενος, γιε μου Ραμσή...
...που επέστρεψες σώος και αβλαβής από τα γυμνάσια.
Αιώνια να είναι η δόξα σας, και στους δύο κόσμους.
Οι σύμβουλοι μου με πληροφόρησαν...
...για τη γενναιότητα που έδειξες και τα ηγετικά χαρίσματα.
Έκρινα σωστό να σε ανταμείψω.
Θα λάβεις 10 τάλαντα χρυσού...
...το τελετουργικό περιδέραιο και δύο Λιβυκά τάγματα.
Και η στρατιά του Δέλτα που μου υποσχεθήκατε;
Σε ένα χρόνο θα επαναληφθούν τα γυμνάσια.
Αν φανείς λιγότερο παρορμητικός ως ηγέτης...
...θα αναλάβεις τη στρατιά του Δέλτα.
Γιατί δεν μπορούμε ποτέ να μιλήσουμε κατ' ιδίαν, πατέρα.
Πρέπει πάντα να παρευρίσκονται άλλοι;
Θα ήθελα να μείνουμε μόνοι, πατέρα.
Τι θέλεις να μου πεις;
Μόνο αυτό.
Ο Χερχώρ με εχθρεύεται.
Με υποτιμά και με συκοφαντεί σ'εσάς.
Ο Χερχώρ με υπηρετεί πιστά και είναι φίλος σου.
Σε έθεσα επικεφαλής των γυμνασίων κατόπιν συμβουλής του.
Αυτός, όμως, διέταξε την παράκαμψη.
Θα έπρεπε να παραβεί τους ιερούς κανόνες μπρος στο στράτευμα;
Πατέρα...
...προκειμένου να σεβαστούν τους σκαραβαίους...
...κατέστρεψαν ένα κανάλι και ένας άνθρωπος σκοτώθηκε.
- Αυτός ο άνθρωπος αυτοκτόνησε. - Εξαιτίας του Χερχώρ!
Ξεχνάς ότι στο στράτευμα που τόσο ικανά διοίκησες...
...τριάντα άνδρες πέθαναν από εξάντληση...
...και εκατοντάδες τραυματίστηκαν;
Δεν μιλάς σαν ένας αξιωματούχος του κράτους...
...που ανησυχεί για τα κανάλια και τους εργάτες...
...αλλά σαν ένας θυμωμένος άνθρωπος.
Αν είμαι θυμωμένος, πατέρα, είναι μόνο επειδή...
...ο Χερχώρ και οι ιερείς μου αντιτίθενται συνεχώς.
Ο Χερχώρ αρνείται να μοιραστεί την εξουσία του στο στρατό.
Εγώ είμαι ο μόνος κυρίαρχος του κράτους και του στρατού.
Από μένα προέρχονται οι νόμοι και οι διαταγές.
Σε αυτή τη γη, είμαι ο απεσταλμένος του Όσιρη.
Ζυγίζω τις πράξεις όλων των υπηκόων μου.
Του διαδόχου μου, των υπουργών, του λαού.
Είσαι στενοχωρημένος, κύριέ μου.
Δεν είδα ούτε μια φορά να χαμογελάσεις σήμερα.
Η θλίψη είναι σαν ένας θησαυρός που μας δίνεται να τον φροντίζουμε...
...αλλά όταν τον φυλάμε μόνοι μας, δύσκολα ησυχάζουμε.
Υπάρχουν πολλές ιστορίες...
...για άντρες που θυσίασαν τα πάντα για χάρη μιας γυναίκας.
Ωστόσο, μια γυναίκα δεν μπορεί να βοηθήσει σε σοβαρά προβλήματα.
Μόνο αν δεν σε αγαπά τόσο πολύ όσο εγώ!
Ξέρω ότι με αγαπάς...
...αλλά μπορείς να με κάνεις αρχηγό του στρατού;
Ή έστω της στρατιάς του Δέλτα;
Έχεις δίκιο. Δεν μπορώ.
Τίποτε από όλα αυτά.
Μπορείς, όμως, να με κάνεις να μην τα σκέφτομαι.
Ντύσου σαν χορεύτρια από τη Φοινίκη.
Χόρεψε και χάιδεψέ με σαν αυτές.
Οι ηθικοί μας κανόνες δεν το επιτρέπουν.
Τότε, τραγούδησέ μου.
Το κλάμα
Είναι η πρώτη κραυγή ενός ανθρώπου
Πάνω στη γη.
Ένας αναστεναγμός
Το τελευταίο αντίο του
Περνάει μια ζωή Κάτω από το ζυγό των βασάνων
Και αναχωρεί θλιμμένος
Για την τελευταία κατοικία του
Κανείς δεν τον ρωτά
Πού θα ήθελε να μείνει
Ποιος είναι αυτός
Που δεν έχει λύπες;
Ποιος είναι αυτός Που μπορεί να πει στον εαυτό του
Πριν πέσει για ύπνο:
Να και μια μέρα που τελείωσε Δίχως στενοχώριες
Πόσο άλλαξε ο γιος μου! Έγινες άνδρας τώρα.
Σε βλέπω τόσο σπάνια, που θα είχα ξεχάσει το πρόσωπό σου...
...αν δεν ήταν χαραγμένο στην καρδιά μου.
Αγαπημένε μου, Ραμσή.
Με σκλαβώνει το καλωσόρισμά σου και δεν τολμώ να σου πω τι ήρθα να ζητήσω.
Μαντεύω πως πρόκειται για χρήματα.
Χρειάζομαι 10 τάλαντα.
Αυτή η Εβραία σου είναι τόσο απαιτητική;
Δεν είναι γι'αυτήν! Πρέπει να τηρήσω την υπόσχεσή μου προς τους στρατιώτες.
Να είσαι συνετός, Ραμσή.
Οι Εβραίες προτιμούν το θάνατο, παρά να γίνουν παλλακίδες Αιγυπτίων.
Όταν αποφασίζουν να δοθούν σε έναν αλλοεθνή...
...είναι γιατί έχουν κάποιο συμφέρον ή για να τον σκοτώσουν.
Οι ιερείς διαδίδουν αυτά τα ψεύδη!
Άρα είναι αλήθεια ότι έχεις έχθρα προς τους ιερείς.
Εσύ, ο πιο αγαπημένος μαθητής τους!
Ακόμα νιώθω στην πλάτη μου τα ραβδίσματά τους!
Ο παππούς μου ήταν Αρχιερέας.
Ο άλλος παππούς μου ήταν κύριος της Αιγύπτου, όπως και ο πατέρας...
...και δεν προτίθεμαι να υποκύψω στον Χερχώρ.
Δεν βλέπω σε σένα τον μελλοντικό ηγεμόνα της Αιγύπτου.
Αν έρθεις σε ρήξη με τους ιερείς, ποιοι θα σε υποστηρίζουν;
Ποιοι θα είναι τα μάτια σου στην Άνω και την Κάτω Αίγυπτο;
Οι ιερείς θα είναι υπηρέτες μου, όχι υπουργοί μου.
Χάρη στις προσευχές τους, ο πατέρας σου κυβερνά 33 χρόνια.
Αποφεύγοντας πολέμους που θα απέβαιναν μοιραίοι.
- Για το ιερατείο! - Για τον Φαραώ! Για τη χώρα!
Ξέρεις την κατάσταση του θησαυροφυλακίου;
Ναι, όμως ξέρω επίσης...
...ότι μια νίκη ενάντια στην Ασσυρία, θα μας πλημμύριζε με χρυσό...
...όπως ο Νείλος πλημμυρίζει τα χωράφια μας.
Βλέπω πως είσαι ακόμα παιδί...
...και δεν μπορώ να σε κατηγορήσω για τα ασεβή λόγια σου.
Διώξε την Εβραία σου.
Ίσως τότε οι ιερείς σου δανείσουν τα χρήματα.
Προτιμώ να τα ζητήσω από τους Φοίνικες.
Όπως θέλεις... αλλά να θυμάσαι αυτό:
Έχουν πεθάνει Φαραώ ύστερα από λίγους μήνες στο θρόνο...
...και έχουν ανατραπεί δυναστείες που κυβερνούσαν εννέα έθνη.
Επειδή αντί για σπαθιά, προτίμησαν το λιβάνι!
Ο Δάγων ο Φοίνικας, ο πιο έντιμος τραπεζίτης της Μέμφιδας.
Σας προσκυνώ, ήλιε της Αιγύπτου!
Είθε η δόξα σας να φθάνει μέχρι τις μακρινές ακτές...
...όπου τα φοινικικά πλοία καταπλέουν!
Όταν ο άρχοντας Tούθμωσης μου μήνυσε...
...ότι θέλατε να δείτε τον πιστό δούλο σας...
...η χαρά μου ήταν τέτοια, που άφησα το όχημα και ήρθα με τα πόδια...
...και δώρισα ένα δαχτυλίδι στο δούλο σας...
...που έριξε νερό στα χέρια μου.
Μήπως θα μπορούσατε να μου πείτε...
...από πού προέρχεται το ασημένιο αγγείο...
...με το οποίο ο δούλος σας με εξυπηρέτησε;
Αγοράστηκε από τον Αζαρία, τον γιο του Γκαμπέν.
Εβραίος! Συναλλάσσεστε με Εβραίους;
Είναι ένας έμπορος σαν και σένα.
Ω Βάαλ! Ω Aστάρτη! Ένας έμπορος σαν και μένα;
Ω πόδια μου! Γιατί με φέρατε εδώ;
Σκοτώστε με, κόψτε το χέρι μου, αν νοθεύσω ποτέ τον χρυσό...
...αλλά μην πείτε ότι είναι ένας έμπορος σαν και μένα!
Πες μου, Δάγων...
...μπορείς να μου δανείσεις 15 τάλαντα;
15 τάλαντα;
Για ένα τόσο μεγάλο ποσό...
...πρέπει να καθίσω και να συλλογιστώ.
Και ένα μόνο τάλαντο, είναι μεγάλο ποσό.
Τι διάρκεια θα έχει το δάνειο;
Ένα χρόνο.
Ας πούμε κατευθείαν 3 χρόνια.
Μόνο ο Φαραώ θα μπορούσε να καταβάλει 15 τάλαντα σε ένα χρόνο.
Ενώ ένας νεαρός πρίγκιπας που πρέπει να ψυχαγωγεί τους φίλους του...
...τις όμορφες γυναίκες... Αυτές οι γυναίκες!
- Πόσο τόκο ζητάς; - Ασήμαντο ποσό.
Δεν είναι καν άξιο να το αναφέρουν τα ιερά χείλη σας!
Για 15 τάλαντα, θα μου δώσετε...
...5 τάλαντα για κάθε χρόνο...
...που μας κάνουν μετά από 3 χρόνια...
Δηλαδή μου δανείζεις 15 τάλαντα...
...και θα πάρεις σε 3 χρόνια τριάντα;
Σύμφωνα με τους αιγυπτιακούς νόμους, δεν είναι παράτυπο.
Δεν είναι υπερβολικό ποσό;
Υπερβολικό;
Θα ντρεπόμουν να ζητήσω λιγότερα από έναν πρίγκιπα!
- Πότε θα έχεις έτοιμα τα χρήματα; - Θα προτείνω κάτι καλύτερο.
Θα τακτοποιήσω όλες τις οφειλές σας...
...έτσι ώστε να μην έχετε έγνοιες για την πληρωμή των στρατιωτών.
Σε αντάλλαγμα, θα μου δώσετε την εκμετάλλευση για 3 χρόνια...
...των τριών ιδιοκτησιών σας στην Κάτω Αίγυπτο.
Πρέπει πρώτα να μάθω τι εισόδημα αποφέρουν.
Δεν με εμπιστεύεστε, Πρίγκιπα;
Δεν είναι αυτό, αλλά...
Τότε, είμαστε σύμφωνοι! Χρειαζόμαστε μόνο ένα γραφέα και 16 μάρτυρες...
...για να επιμαρτυρήσουν την μεγάλη τιμή που μου κάνατε!
Αυτές οι λεπτομέρειες δεν ενδιαφέρουν τον Πρίγκιπα.
Είστε σοφός άνθρωπος! Είθε να ζήσετε αιώνια!
Έχεις τόσο καιρό να έρθεις να με δεις.
Η Αίγυπτος διανύει χαλεπούς καιρούς.
Υπάρχουν εσωτερικοί κίνδυνοι...
...και πρέπει να επιδειχθεί η μέγιστη σύνεση.
Θα ήταν ολέθριο, εάν η Αίγυπτος κήρυττε πόλεμο στην Ασσυρία...
...κατά τα επόμενα δέκα έτη.
Ο πανάρχαιος πολιτισμός σας θα αφανιζόταν.
Οι Ασσύριοι είναι αμείλικτοι.
Γέμισες τις καρδιές μας με φόβο. Υπέδειξέ μας το δρόμο της σωτηρίας.
Συνθήκη ειρήνης με την Ασσυρία.
Κάτω από ποιους όρους, Βερόη;
Η Ασσυρία θα σας παραχωρήσει το Ισραήλ.
Και η Φοινίκη;
Αν ο Φαραώ διεκδικήσει τη Φοινίκη...
...μέσα σε μισό χρόνο, τα άλογα των Ασσυρίων θα ποτίζονται στο Νείλο.
Η Αίγυπτος δεν μπορεί να εγκαταλείψει τη Φοινίκη.
Αν δεν το κάνει, θα σημαίνει άμεσο πόλεμο.
Χρειάζεστε την ειρήνη για να λύσετε τα εσωτερικά προβλήματά σας.
Ποια προβλήματα;
Τα γνωρίζετε καλύτερα από εμένα, έναν ξένο.
Ο λαός καταπιέζεται από τους ισχυρούς.
Η ασέβεια προς τους Θεούς εξαπλώνεται.
Πολλοί είναι αυτοί που ονειρεύονται κατακτήσεις.
Μια συνθήκη με την Ασσυρία είναι απαραίτητη.
Ο Άμων, που βλέπει την καρδιά μου...
...γνωρίζει πώς μια τέτοια συνθήκη θα μου φαινόταν αδιανόητη.
Αλλά εάν, όπως λες, τα σημάδια είναι εναντίον μας...
...πρέπει να σφυρηλατήσουμε τη συμμαχία.
Αν κάποιος Αιγύπτιος τολμήσει να εισβάλει στην Ασσυρία...
...θα πεθάνει από το χέρι μου, ακόμη και αν είναι γιος μου.
Αν πετύχω αυτό...
...θα συντρίψω τον Χερχώρ!
Και αν πετύχω αυτό...
...θα συντρίψω επίσης τους Ασσυρίους.
Και τώρα αν πετύχω αυτό...
...θα γίνω τόσο μεγάλος όσο ο Ραμσής Β'.
Ω, Γιαχβέ!
Είναι το πλοίο της μητέρας σου.
Και αν θέλει να μιλήσει μαζί σου;
Στη μητέρα μου αρέσουν τα τραγούδια.
Θα την γοητέψεις τραγουδώντας μια εβραϊκή μελωδία.
Μέγας και ισχυρός είναι ο Κύριος
Ο Θεός του Ισραήλ
Ο Ραμσής έρχεται να επιδείξει την Εβραία του.
Δεν θα ήταν απόγονος των υπερήφανων Φαραώ...
...αν δεν αντιδρούσε έστω και λίγο, όσο είναι νέος.
Οι νόμοι μας είναι αυστηροί και τα έθιμα ίσως απαρχαιωμένα.
Αν δεν ήταν ο γιος μου στη βάρκα, θα διέταζα να την κάνουν κομμάτια!
Είναι όμορφη όσο και αφελής...
...και δεν έχει καμία σοβαρή επιρροή στον Πρίγκιπα.
Εύχομαι ο Άμων, που γνωρίζει τα πάντα, να μιλάει μέσω του στόματος σου.
Ο Πρίγκιπας δεν είναι και ιδιαίτερα ερωτευμένος με αυτήν.
- Πάντως είναι έγκυος. - Πώς το ξέρεις;
Και αν είναι αγόρι;
Αν τυχόν γεννήσει κορίτσι, θα της δώσουμε μια ανάλογη προίκα.
Όμως στην περίπτωση που γεννήσει αγόρι...
...θα είναι ένας Εβραίος.
Ο εγγονός μου, ένας Εβραίος;
Αργά ή γρήγορα οι Ισραηλίτες θα θελήσουν ένα βασιλιά.
Και τότε, θα τους έχουμε έναν.
Είσαι σαν αετός.
Τα μάτια σου είναι στραμμένα και στην Ανατολή και στη Δύση.
Είμαι ένας ηλικιωμένος και κουρασμένος άνθρωπος.
Αν δεν ανησυχούσα για σένα...
...και για τη χώρα...
...θα μπορούσα να πεθάνω ήσυχος.
Οι δυνάμεις μου λιγοστεύουν μέρα με τη μέρα.
Για το λόγο αυτόν, θα μοιραστώ την εξουσία μαζί σου.
Θα σου διδάξω τη δύσκολη τέχνη της διακυβέρνησης μιας χώρας.
Πώς να αποφεύγεις να εξαπατηθείς από τους εχθρούς.
Πώς να τους χτυπάς, όπως ο αετός τη λεία του!
Είσαι άξιος για την αρχηγία της στρατιάς του Δέλτα.
Από σήμερα αναλαμβάνεις διοικητής της.
Πατέρα!
Επιτρέψτε μου, Πρίγκιπα...
...να είμαι ο πρώτος που θα σας συγχαρεί.
Ο Χερχώρ ήταν αυτός που επέμενε...
...να σου εμπιστευτώ αυτό το καθήκον.
Σας ευγνωμονώ ειλικρινά, Αρχιερέα Χερχώρ.
Να θυμάστε αυτό, Πρίγκιπα:
Η σοφή διακυβέρνηση είναι ένα μυστικό που κατέχουν οι ιερείς.
Μόνο οι αφοσιωμένοι στους Θεούς μπορούν να αποκτήσουν αυτή τη σοφία.
Ειρήνη να βασιλεύσει στην ψυχή σας, περνώντας αυτό το κατώφλι.
Στο όνομα του Δημιουργού.
Ακολουθήστε με.
Ο Άρχοντας Χιράμ, μέλος του Συμβουλίου της Φοινίκης.
Ο σεβαστός Δάγων, τραπεζίτης του Διαδόχου.
Εγώ ο Άρχοντας Χιράμ, σε χαιρετώ, Δάγωνα...
...και σου εύχομαι πλούτη και ευημερία.
Κι εγώ ο άρχοντας Δάγων, σε καλωσορίζω, Χίραμ...
...και εύχομαι το ίδιο και σ'εσένα!
- Είσαι εριστικός! - Δεν νομίζω!
Σας αφήνω για να μιλήσετε.
Γιατί αυτός ο εκνευρισμός;
Εκνευρίζομαι όταν δεν με προσφωνούν όπως πρέπει.
Κι εγώ θα έπρεπε να τύχω διαφορετικής υποδοχής. Είμαι πρίγκιπας.
Στη Φοινίκη μπορεί, αλλά στην Ασσυρία...
...σκύβεις το κεφάλι σου όπως και κάθε Φοίνικας.
Τι θα έκανες μπροστά σε αυτόν το βάρβαρο...
...που ανά πάσα στιγμή μπορεί να σε ανασκολοπίσει;
Δεν ξέρω, αλλά εδώ κάθομαι δίπλα στο διάδοχο του θρόνου.
Έχω περισσότερα από 100 πλοία!
Και ο Θεϊκός Φαραώ κατέχει τουλάχιστον 20.000 πόλεις και χωριά.
Ασχολείστε με τα υπάρχοντα του Φαραώ, ενώ η Φοινίκη απειλείται!
Ποια είναι η απειλή, θα μου εξηγήσετε;
Βερόης...
Ο σύμβουλος ηγεμόνων και του βασιλιά της Ασσυρίας;
Πέρασε μια νύχτα στο ναό του Πτα.
Σύμφωνα με τους κατασκόπους μας στη Βαβυλώνα, η Ασσυρία...
...θέλει να προσαρτήσει τη Φοινίκη, αφήνοντας το Ισραήλ στην Αίγυπτο.
Γι' αυτό το σκοπό ήρθε ο Βερόης;
Μπορείς να ασκήσεις επιρροή σε αυτή την υπόθεση, Δάγωνα.
Να πείσεις μέλη της Αυλής να αντιδράσουν στη συνθήκη.
- Μόνος μου είναι αδύνατο. - Μπορώ να βοηθήσω.
Η Φοινίκη θα σε προμηθεύσει με χρυσό.
Και ποια θα είναι η αμοιβή μου;
Ας πούμε... 10 πλοία.
- Εσύ πόσα θα πάρεις; - Δεν σου φτάνουν τόσα;
Ρωτώ πόσα θα πάρεις εσύ!
Που κακό χρόνο να' χεις!
Θα πάρεις 20 πλοία. Έτσι θα ξεχάσεις εκείνα που κάηκαν.
Θα προσπαθήσω να ξεχάσω.
- Αλλά έχασα τεράστια κέρδη! - Σταματήστε!
Το θέμα είναι η Φοινίκη.
Ο Πρίγκιπας σύντομα θα γίνει Φαραώ...
...και αν επιθυμεί πόλεμο με την Ασσυρία, θα τον διενεργήσει.
Αλλά δεν φτάνεις μόνο εσύ για να τον υποκινείς.
Δεν μπορώ να γίνω δέκα κομμάτια!
Πρέπει όλοι γύρω του να μιλάνε για πόλεμο. Ο μάγειράς του...
...οι υπηρέτες, ο κουρέας του...
...οι γραμματείς του, οι αξιωματικοί, οι οδηγοί, οι δούλοι...
Όλοι να θέλουν πόλεμο με την Ασσυρία...
...και να μην ακούει τίποτε άλλο όλη μέρα, ακόμα και τη νύχτα.
Μπορεί να γίνει.
Ξέρεις την παλλακίδα του;
Η Εβραία είναι κουτή.
Ίσως μπορέσουμε να του βρούμε μια πιο επιδέξια.
Ξέρω!
Η Κάμα.
Μια Φοινίκισσα ιέρεια; Θα ήταν ιεροσυλία.
Φυσικά ύστερα θα πρέπει να θανατωθεί.
Σύμφωνα με τη θέληση του Φαραώ...
...και με τη συγκατάθεση του ιερατείου...
...μυηθήκατε στα μυστικά της διακυβέρνησης...
...τα οποία μόνο οι Θεοί γνωρίζουν, οι κυβερνώντες και οι ιερείς.
Οι Θεοί, μέσω του στόματός μου, θέλουν να μάθετε...
...που οφείλεται η κακή κατάσταση των οικονομικών και του στρατού...
...και γιατί εξακολουθούν να φθίνουν αυτές οι πηγές της δύναμής μας.
Στα παλιά τα χρόνια, τα ταμεία των Φαραώ ήταν υπερπλήρη...
...υπήρχε άφθονη γη και πληθυσμός.
Έτσι η χώρα ήταν πλούσια και ισχυρή.
Αυτή ήταν η Αίγυπτος πριν από 400 χρόνια...
...προτού η 19η δυναστεία ξεκινήσει την κατακτητική πολιτική της.
Ο στρατός μας κατανίκησε τους εχθρούς.
Τα ονόματα των Φαραώ έμειναν αθάνατα...
...μέχρι τις όχθες του Ευφράτη.
Εντούτοις, επιστρατεύθηκε μεγάλος αριθμός αγροτών.
Πολλοί από αυτούς δεν γύρισαν ποτέ πίσω...
...και η άμμος της ερήμου σκέπασε τα χωράφια.
Τα λόγια των Θεών στο στόμα σου, Πεντουέρ.
Οι νικηφόρες εκστρατείες ήταν η αιτία της πτώσης μας.
Ορίστε η κατάσταση της Αιγύπτου σήμερα.
Κοιτάξτε τους αγρότες.
Πλησιάστε, διάδοχε του θρόνου.
Ελάτε.
Δείτε.
Αποσκελετωμένοι.
Αυτά τα εξαθλιωμένα πλάσματα...
...δεν είναι σε θέση να συνεισφέρουν στα κρατικά ταμεία.
Συν τοις άλλοις, η Αίγυπτος τρέφει φίδια φαρμακερά στον κόρφο της...
...που ρουφάνε το αίμα του λαού...
...και καταβροχθίζουν τον πλούτο των αξιωματούχων του Φαραώ.
Τα φίδια είναι οι Φοίνικες, με τον χρυσό τους.
Αυτό το κομμάτι γης και 32 ανθρώπους...
...ζητάει ως ενέχυρο ένας Φοίνικας...
...για τριετές δάνειο ενός ταλάντου.
Προσέξτε πόση γη και πόσους ανθρώπους.
Τώρα κοιτάξτε το χέρι μου.
Αυτός ο σβώλος χρυσού είναι ένα τάλαντο.
Φαίνεσαι σκεπτικός.
Συγχωρέστε με, Πρίγκιπα.
Οι στρατιώτες σας δεν έχουν πληρωθεί εδώ και ένα μήνα.
Και υπάρχουν άσχημα νέα από τη Μέμφιδα...
...για την υγεία του Φαραώ.
Οι ιερείς δεν μου το ανέφεραν.
Ανέφεραν, όμως, ότι θα εκδιώξετε τους Φοίνικες.
Είναι αλήθεια ότι...
Ώστε, αληθεύει.
Κακόμοιρη Φοινίκη μου.
- Κακόμοιρη Αίγυπτος! - Γιατί μοιρολογείς;
Γνωρίζετε, και ας μην θέλετε να μου απαντήσετε.
Παρόλα αυτά, θα κρατήσω την υπόσχεσή μου.
Θα έχετε τα 100 τάλαντα.
Κάτι μου κρύβεις, Χιράμ.
Γίνε πιο σαφής.
Η Ασσυρία θα εισβάλει σύντομα στη χώρα μας.
Τι ανοησίες είναι αυτές;
Η Ασσυρία δεν θα πατήσει στη Φοινίκη. Θα βρει αντιμέτωπους εμάς.
Η Αίγυπτος έχει ήδη συμφωνήσει.
Μια τέτοια απόφαση μόνο από τον Φαραώ και μένα θα μπορούσε να παρθεί.
Και όμως! Οι ιερείς έχουν συνάψει τη συνθήκη.
- Ποιοι ιερείς; - Ο Αρχιερέας Χερχώρ...
...ο Πεντουέρ, ο Μέφρες, με τον Αρχιερέα Βερόη...
...που ήρθε εκ μέρους του βασιλιά Ασάρ.
Πρόσεχε τι λες, γέροντα.
Κατηγορείς το ιερατείο για εσχάτη προδοσία!
Κάνετε λάθος.
Οι αρχιερείς και ο Υπουργός Πολέμου...
...έχουν το δικαίωμα να συνάπτουν συνθήκες με άλλα κράτη.
Δεν μπορώ να σε πιστέψω χωρίς αποδείξεις.
Σε λίγες μέρες ένας απεσταλμένος των Ασσυρίων, ο Σαργών...
...θα έρθει για να επικυρώσει τη συμφωνία των ιερέων.
Τι ανταλλάγματα θα λάβει η Αίγυπτος;
Τώρα μιλάτε σαν αληθινός βασιλιάς!
Η Αίγυπτος έκανε μια πολύ κακή συμφωνία.
Η Ασσυρία θα πάρει τη Φοινίκη και σχεδόν όλη την Ασία...
...αφήνοντάς σας από ελεημοσύνη το Ισραήλ.
Αν ο Φαραώ κηρύξει πόλεμο τώρα, πριν ισχυροποιηθεί η Ασσυρία...
...και νικήσει, θα κερδίσει την αφοσίωση ενός παντοδύναμου στρατού...
...100.000 τάλαντα από απλήρωτους φόρους υποτέλειας...
...και 100.000 από τις περιοχές που θα κατακτήσει.
Μια τέτοια περιουσία θα του επιτρέψει...
...να πάρει πίσω ό,τι έχει υποθηκευτεί στους ναούς...
...ώστε να απαλλαγεί οριστικά από την επιρροή των ιερέων.
Αν λες αλήθεια για την συνθήκη...
...πρέπει να συναντήθηκαν με άκρα μυστικότητα.
Αν σου το αποκάλυπτε ένας από αυτούς, όχι μόνο θα είχε προδώσει τον Φαραώ,
αλλά και τους συνεργούς του.
Ή ίσως τους άκουσε ένας άλλος ιερέας.
Και σου πούλησε το μυστικό;
Μου κάνει εντύπωση που αγνοείτε τη δύναμη του χρυσού.
Ένας ιερέας θα φοβόταν την οργή των Θεών.
Έχω δει πολλούς ναούς σε διάφορες χώρες...
...γεμάτους με αγάλματα, μεγάλα και μικρά...
- ...αλλά ποτέ δεν είδα κάποιον Θεό. - Αυτό είναι βλασφημία!
Αισθάνθηκα το άγγιγμά τους και άκουσα τη φωνή τους.
- Πού έγινε αυτό; - Στο άδυτο του ναού.
Στερείστε πείρας και σας περιβάλλει ένας κόσμος πολύ σκοτεινός.
Επιτρέψτε μου να σας κάνω μια μικρή εξυπηρέτηση.
Επισκεφθείτε μια νύχτα το ναό της Αστάρτης και θα δείτε κάτι.
Μόνο που αυτό πρέπει να παραμείνει μεταξύ μας.
Μερικές φορές οι Θεοί μπορεί να συγχωρέσουν την αδιακρισία μας...
...αλλά οι άνθρωποι, ποτέ!
Ραμσή!
Ποιος είναι εκεί; Θέλω να ξέρω.
Εγώ είμαι.
Η Κάμα.
Εσύ με άγγιξες;
Ναι.
Πώς το έκανες αυτό;
Έτσι.
Είσαι η Κάμα...
...η φύλακας της ιερής φλόγας;
Ναι.
Οι νόμοι σας είναι πολύ σκληροί που δεν σου επιτρέπουν να αγαπήσεις.
Αν παραβίαζα τους νόμους, η Φοινίκη θα με τιμωρούσε...
...και οι Θεοί θα με εκδικούνταν.
Δεν φοβάμαι τους Θεούς σας.
Κάμα!
Πότε συνέβη;
Η γέννηση του γιου σας;
Τη δεύτερη μέρα της εορτής του Σεθ.
Παραβρέθηκε και ο Αρχιερέας Χερχώρ.
- Τούθμωση. - Σας ακούω, Πρίγκιπα.
Να φέρεις εδώ τις φρουρές από τις παράκτιες πόλεις.
Θέλω να συγκεντρωθεί όλος ο στρατός.
Λάβαμε ένα μήνυμα από τη Μέμφιδα.
Θα πρέπει να υποδεχτείτε τον Σαργών, τον απεσταλμένο του βασιλιά Ασσάρ...
...που συνοδεύεται από τον Αρχιερέα Ιζντουμπαρέμ.
Ήρθαν για να αποτίσουν φόρο τιμής στον πατέρα σας.
Πολύ χαίρομαι.
Επί τη ευκαιρία θα τους θυμήσω για τους φόρους που μας χρωστούν.
Σκοπεύετε να αναφερθείτε σε αυτό;
Θα είναι το πρώτο που θα αναφέρω!
Το θησαυροφυλάκιό μας χρειάζεται αυτά τα χρήματα.
Στο όνομα του σεβάσμιου Χερχώρ, σας απαγορεύω να πείτε οτιδήποτε.
Με ποιο δικαίωμα ένας ιερέας μου δίνει διαταγές;
Δεν δέχομαι διαταγές από τον Χερχώρ!
Και κάτι ακόμα.
Θα μπορούσατε να μου εξηγήσετε, σεβάσμιοι ιερείς...
...γιατί οι Ασσύριοι να μη μας δώσουν αυτά τα χρήματα...
...τα οποία θα ανακούφιζαν τα ταμεία μας;
Ο στρατός τους είναι τρεις φορές πιο ισχυρός από τον δικό μας.
Καταλαβαίνω. Όμως αν η Αίγυπτος είναι τόσο αδύναμη...
...ώστε να μην μπορώ να αναφέρω καν τι μας χρωστούν...
πώς είστε σίγουροι ότι οι Ασσύριοι δεν θα μας επιτεθούν;
Γι'αυτόν το λόγο συνάπτονται οι συνθήκες.
Καμιά συνθήκη δεν προστατεύει έναν αδύναμο!
Μια πήλινη πλάκα δεν καθιστά ασφαλή τα σύνορά μας...
...αν δεν υποστηρίζονται από ένα ισχυρό στρατό.
Φέρε μου τη Σάρα. Θέλω να δω τον γιο μου.
Καλόψυχε Πρίγκιπα... Άρχοντά μου...
Εσείς, ένας φιλεύσπλαχνος Θεός, μη βλάψετε μια ιέρεια.
Στάθηκα μερικές φορές μπροστά από την οικία σου.
Ούτε που θα ονειρευόμουν ότι ο κύριός μου...
...θα βρισκόταν τόσο κοντά μου.
Αξίζω τέτοια μεγάλη τιμή;
Θέλω να σε ρωτήσω κάτι, Κάμα.
Γιατί οι συμπατριώτες σου μου έδειξαν εκείνον τον σωσία μου στο ναό;
Επειδή σας αγαπάνε, Πρίγκιπα.
Για να ξέρετε ότι αν ποτέ βρεθείτε σε κίνδυνο...
...ή χρειαστεί να ξεγελάσετε τους εχθρούς σας, θα σας φανεί χρήσιμος.
Πιστεύετε ότι δεν μπορώ να φροντίσω τον εαυτό μου;
Ο Ραμσής Β' είχε δύο σωσίες για προστασία από τους εχθρούς.
Δολοφόνησαν και τους δύο... όμως ο Ραμσής σώθηκε.
- Είσαι πολύ όμορφη! - Θα φέρεις το θάνατό μου!
Θα σε πάρω στο παλάτι!
Θα γίνω σκλάβα σου, κύριέ μου...
...αλλά όχι σήμερα...
...όχι εδώ.
Ποιος σου είπε ότι δεν σ'αγαπώ;
Δεν ξέρω... Ένας μάντης και η καρδιά μου!
Κλαις σαν να έχεις το Νείλο μέσα σου.
Θα σταματήσω.
Αυτός ο μάντης πρέπει να σου έλεγε ιστορίες για Φοινίκισσες και φοβήθηκες.
Δεν φοβάμαι τις Φοινίκισσες, αλλά τους Φοίνικες.
Είναι άνθρωποι δίχως ενδοιασμούς.
Προσπαθούν να προκαλέσουν πόλεμο ανάμεσα στην Αίγυπτο και την Ασσυρία.
Πώς θα ωφεληθούν από αυτό;
Πώς;
Θα πουλάνε και στις δύο πλευρές όπλα και προμήθειες...
...και το κέρδος τους θα είναι σίγουρο.
Θα σκυλεύουν τους νεκρούς και τους τραυματίες.
Θα εμπορεύονται τους αιχμάλωτους και τα λάφυρα.
Η Αίγυπτος και η Ασσυρία θα μαραζώσουν, ενώ η Φοινίκη θα πλέει στο χρυσάφι.
Πρόσεχε τους Φοίνικες. Είναι οχιές!
Ο Ραμσής Β' είχε χρησιμοποιήσει λιοντάρια στις μάχες.
Εγώ γιατί να μη χρησιμοποιήσω φίδια ενάντια στους εχθρούς της Αιγύπτου;
Εγώ ο Σαργών...
...Αρχιστράτηγος και εξάδελφος του Μεγάλου Βασιλέα Ασσάρ...
...χαιρετώ τον Διάδοχο του Μεγάλου Φαραώ...
...και φέρνω δώρα ως ένδειξη φιλίας.
Πρίγκιπα, ο άρχοντας Σαργών αναμένει την απάντησή σας.
Δώστε του την απάντησή μου:
Με ποιο δικαίωμα μου απευθύνεται σαν ίσος προς ίσο;
Είναι ο εξάδελφος του βασιλέα Ασσάρ.
Και εγώ είμαι ο γιος του Φαραώ!
Πρίγκιπα, πού οδηγεί αυτό;
Σε πόλεμο!
Σηκωθείτε.
Δεν θα είμαι ικανοποιημένος, αν δεν δω 100.000 κομμένα χέρια Ασσυρίων.
Ο Χιράμ έστειλε αυτό, με χρυσή σφραγίδα από τους αρχιερείς σας.
Δεν υπηρετείς την Αστάρτη πια. Είσαι ελεύθερη.
Νομίζεις ότι είναι αληθινός χρυσός;
- Έτσι με καλωσορίζεις; - Ξέρω καλά τα αδέλφια μου.
Ψεύτικος χρυσός, ψεύτικα ρουμπίνια και ζαφείρια...
- Με αυτό θα είσαι ασφαλής. - Ασφαλής...
Έχω αρχίσει να πλήττω. Φοβάμαι. Νιώθω σαν να είμαι στη φυλακή.
- Τι μπορεί να σου λείπει εδώ; - Τι μου λείπει;
Το φως, ο αέρας, το γέλιο, τα τραγούδια, οι άνθρωποι!
Ω, εκδικητική Αστάρτη! Πόσο σκληρά με τιμωρείς!
Δεν είναι αρκετό που σε αγαπώ...
...και ότι έχεις την τιμή να ανήκεις σε μένα;
Αν με αγαπούσες, θα ήμουν τώρα πρώτη μεταξύ των γυναικών σου.
Θα είχες εγκαταστήσει εμένα στο παλάτι, αντί για τη Σάρα.
Εγώ έπρεπε να σε φροντίζω, όχι αυτή.
Μπροστά στο βωμό της Αστάρτης, εγώ ήμουν η πρώτη.
Και τώρα... όλοι προσκυνούν μια Εβραία!
Προσκυνούν τον γιο μου και ο γιος μου δεν είναι Εβραίος.
- Εβραίος είναι! - Έχεις τρελαθεί;
Ο γιος μου δεν μπορεί να είναι Εβραίος!
Σου το ξαναλέω, είναι ένας Εβραίος!
Ακριβώς όπως οι παππούδες του, οι θείοι του...
...και το όνομά του είναι Ισαάκ!
Θέλεις να σε διώξω;
Διώξε με...
...αν αυτό που λέω είναι ψέμα.
Αν όμως λέω την αλήθεια...
...τότε να διώξεις την άλλη!
Απόδειξέ το.
Πήγαινε και ρώτησέ την!
Το όνομα του πρωτότοκού σου είναι Ισαάκ!
Καλώς ήλθατε, κύριέ μου.
Σάρα...
...ποιο είναι το όνομα του γιου σου;
Πες μου το όνομα του γιου σου!
Το ξέρετε, κύριέ μου. Τον λένε Σέτι.
Κοίταξέ με στα μάτια.
Λες ψέματα!
Ο γιος μου... ο γιος του διαδόχου του θρόνου λέγεται Ισαάκ!
Ένας Εβραίος! Ένας βρωμερός Εβραίος!
Οι ιερείς με διέταξαν!
Ποιοι ιερείς;
Ο Χερχώρ και ο Μέφρες.
Μου είπαν ότι θα γινόταν ο πρώτος βασιλιάς του Ισραήλ.
Ο Χερχώρ και ο Μέφρες!
Από τώρα και στο εξής θα είναι δούλα αυτής που θα την διαδεχθεί.
Πάρτε την στα δωμάτια των δούλων.
Θεέ του Αβραάμ, του Ισαάκ, του Ιακώβ, ελέησόν με!
Πριν από ένα μήνα ορκίστηκες να φύγεις μαζί μου!
Λύκωνα!
Αν έγινες ερωμένη του Ραμσή, θα σε πνίξω!
Άφησέ με!
Οι ιέρειες είναι για τους ιερείς, όχι για τους ξένους!
Κι εσύ είσαι ξένος.
Δεν μπορείς να με πεις ξένο. Οι ιερείς σας με εκπαίδευσαν.
Aυτοί μου έμαθαν πώς να βαδίζω σαν αυτόν...
- ...και να μιλάω σαν αυτόν. - Σώπασε!
Τον μισώ!
Σήμερα του μοιάζεις περισσότερο από ποτέ!
Κοιτάξτε που οδήγησε η πολιτική των ιερέων!
Απέλυσαν τα λιβυκά τάγματα και τώρα λεηλατούν χωριά και πόλεις.
Χεβρόν!
Μην με κοιτάς έτσι.
Είμαι χαρούμενη, κύριέ μου.
Παντρεύεσαι τον πιο καλόγουστο άνδρα της Αιγύπτου.
Κάνετε λάθος.
Δεν είμαι χαρούμενη επειδή παντρεύομαι.
Τότε, γιατί παντρεύεσαι τον Τούθμωση;
Για να είμαι πιο κοντά σε σας, κύριέ μου.
Να μπορώ να σας βλέπω πιο συχνά.
Πρίγκιπα.
Οι ιερείς Μέφρες και Μεντεσούφις επιθυμούν να σας δουν.
Δεν ξέρω αν είστε σε καλή κατάσταση για να μας ακούσετε.
Νομίζετε ότι είμαι μεθυσμένος;
Πήγαινε στον Τούθμωση.
Η Αίγυπτος έχει βυθιστεί σε τέτοια παραφροσύνη...
...που τώρα οι μεθυσμένοι είναι οι πιο νηφάλιοι.
Γνωρίζετε ότι ο Φαραώ και το Συμβούλιο αποφάσισαν να διώξουν 5.000 Λίβυους;
Όχι, δεν έχω ενημερωθεί.
- Δεν καταδεχτήκατε να με ενημερώσετε. - Κρίνετε τις διαταγές του Φαραώ;
Όχι!
Όχι αυτές του Φαραώ...
...αλλά των προδοτών που εκμεταλλεύονται την ασθένειά του...
...για να πουλήσουν το βασίλειο στους Ασσυρίους!
Ας αναβάλλουμε τη συζήτηση για αργότερα.
Όχι! Δεν χρειάζεται.
Ξέρω τι συμβαίνει στα δυτικά σύνορα.
Ή για να είμαι πιο ακριβής...
...ξέρουν οι μάγειρές μου, οι θαλαμηπόλοι, οι δούλοι.
Θα θέλατε, σεβαστοί ιερείς, να με διαφωτίσετε;
Οι Λίβυοι έχουν συσπειρωθεί και επιτίθενται στις πόλεις μας.
Μάλιστα.
Σύμφωνα με το θέλημα του Φαραώ και του υπουργού Χερχώρ...
...αναλαμβάνετε το στρατό, για την καταστολή της εξέγερσης.
Ως ανώτατος διοικητής του στρατού;
Ακριβώς.
Μπορώ να συγκαλώ συμβούλια με τους ιερείς;
Θα μπορείτε.
Καθίστε.
Έχω ένα ερώτημα: Γιατί διώξατε τους Λίβυους;
Θα απολυθούν ακόμα περισσότεροι, ώστε το κρατικό ταμείο...
...να εξοικονομεί 4.000 τάλαντα το χρόνο.
Νόμιζα ότι ο λόγος που διαλύετε τις μισθοφορικές μονάδες...
...είναι για να ευχαριστήσετε το βασιλιά της Ασσυρίας!
Με εκπλήσσετε, Πρίγκιπα!
Τα πνεύματα των Φαραώ θα εκπλαγούν ακόμα πιο πολύ...
...μαθαίνοντας ότι η χώρα είναι ακυβέρνητη...
...και ένας Χαλδαίος δολοπλόκος καθορίζει την κρατική πολιτική.
Τι είναι αυτά που λέτε;
Λέω για τον Βερόη!
Αυτά είναι τα μυστικά των ναών σας!
Ένας κατάσκοπος του Aσσάρ μας επιβάλλει μια συνθήκη...
...πιο ατιμωτική και από αυτή που θα υπογράφαμε μετά από μια ήττα...
...ή μια στρατιωτική καταστροφή!
Παράφρονες ιερείς!
Πρίγκηπα...
Ραμσή...
...ο στρατός περιμένει την εντολή σας.
Αιώνια ζωή στον Πρίγκιπα!
Επευφημούν τον ηγήτορά τους, που τους οδήγησε στη νίκη.
Δεν μπορώ να πω ότι τους οδήγησα εγώ.
Ξέρεις, Τεχένο, πώς τιμωρεί η Αίγυπτος τους προδότες;
Κύριέ μας, ξέρουμε ότι αξίζουμε το θάνατο...
...και αποδεχόμαστε την κρίση σας.
Ένας τέτοιος θρίαμβος ίσως φουσκώσει τα μυαλά του Πρίγκιπα.
Προτείνω να διακόψουμε την τελετή.
Όχι. Αφήστε να συνεχιστεί.
Πρίγκιπα, πρέπει να σας μιλήσω.
Έχουν συμβεί περίεργα πράγματα από τότε που λείπετε από την πόλη.
Εκείνη η Φοινίκισσα, η Κάμα, έφυγε μαζί με τον Έλληνα, τον Λύκωνα.
Μη γυρίζετε το κεφάλι σας.
Λίγοι κακούργοι συγκρίνονται με αυτόν.
Μου μοιάζει σαν το είδωλό μου στο νερό.
Και τώρα ακούστε το χειρότερο.
Αλλά μην αφήσετε να φανεί στον εχθρό ο πόνος στο πρόσωπό σας.
Η Εβραία, η Σάρα, είναι νεκρή.
Και ο γιος σας επίσης.
Τους σκότωσε ο Λύκων.
Συγκρατηθείτε, Πρίγκιπα...
...όπως αρμόζει σε έναν κατακτητή.
Αυτό το μέρος, μου προξενεί θαυμασμό, αλλά και λύπη.
Κάποτε σκεφτόμουν ότι όταν θα ανέβαινα στο θρόνο...
...θα έχτιζα μια πυραμίδα πιο επιβλητική από του Χέοπα.
Όμως πού να βρεθούν τόσα χρήματα και τόσοι άνδρες;
Μη ζηλεύετε τον Χέοπα, Πρίγκιπα.
Τριάντα χρόνια κατασκεύαζε τον τάφο του.
Αλλά ποιος ωφελήθηκε από αυτό;
Ούτε γιάτρεψε ούτε έθρεψε κανέναν.
Αυτός ο τάφος είναι χτισμένος με μισό εκατομμύριο πτώματα.
Με αίμα, δάκρυα, πόνο...
Δεν έχει σημασία αν οι πυραμίδες είναι απαραίτητες.
Σημασία έχει ότι η βούληση του Φαραώ πραγματοποιείται.
Ναι, Πεντουέρ.
Αυτή η πυραμίδα δεν είναι ο τάφος του Χέοπα, αλλά η θέλησή του.
Επιθυμείτε κι εσείς να επιδείξετε τη δύναμή σας με αυτόν τον τρόπο;
Γιατί ενδιαφέρεσαι για μένα; Εσύ, ένας ιερέας;
Οι Θεοί μού προμήνυσαν ότι αν το θελήσετε...
...θα μπορέσετε να ελευθερώσετε το λαό από τη δυστυχία του.
Νοιάζεσαι τόσο για το λαό;
Από το λαό κατάγομαι.
Η οικογένειά μου κουβαλούσε νερό από το Νείλο...
...και ένιωσε στο πετσί της το μαστίγιο.
Πώς μπορώ να βοηθήσω το λαό;
Δουλεύουν σκληρά ολημερίς.
Πληρώνουν δυσβάσταχτους φόρους.
Υποφέρουν από τη φτώχια και την καταπίεση.
Ο λαός! Πάντα ο λαός!
Για εσάς τους ιερείς, μόνο οι φτωχοί αξίζουν έλεος!
Δεν λυπηθήκατε όταν τόσοι Φαραώ υπέφεραν και δολοφονούνταν.
Αυτούς τους ξεχνάτε.
Σκεφτήκατε τον πατέρα μου ή εμένα;
Είναι ο θάνατος λιγότερο οδυνηρός για εμάς, από ό,τι για το λαό;
Γιατί προσεύχονται αυτή την ώρα;
Θα έπρεπε να αναρωτιέσαι...
...ποιος ο λόγος να προσεύχονται, όταν κανείς δεν τους ακούει.
Χαίρε, Φαραώ, Κύριε του Κόσμου.
Τι είπες;
Ο Παντοδύναμος Θεός να σας δίνει σοφία και δύναμη...
...και ευτυχία στο λαό σας.
Χαίρε, Φαραώ, Κύριε του Κόσμου.
Αιώνια να ζήσει ο Φαραώ Μεν-Ματ-Ρε-Σέτσεπ-Εν-Πταχ...
...Ραμσής 13ος.
Σύμφωνα με το θέλημα του πατέρα μου και τους νόμους της Αιγύπτου,
αναλαμβάνω την εξουσία, για τη δόξα της χώρας και την ευημερία του λαού.
Βλέπω ότι φέρετε στο στέμμα σας το βασιλικό έμβλημα.
Ποιος σας εκχώρησε αυτό το δικαίωμα;
Σας ερωτώ!
Με ποιο δικαίωμα φέρετε το έμβλημα της βασιλικής εξουσίας;
Για μια ολόκληρη μέρα, η Αίγυπτος δεν είχε νόμιμο ηγέτη.
Με εντολή του Ανώτατου Συμβουλίου, φόρεσα το ιερό στέμμα...
...ώστε να μην υπάρξει ασυνέχεια στη διακυβέρνηση και στη θεία τάξη.
Παρακαλώ να ακούσετε μια ταπεινή παράκληση...
...του Ανώτατου Συμβουλίου των Αρχιερέων.
Μιλήστε.
Ένας Φαραώ που δεν έχει λάβει το ιερό χρίσμα...
...δεν μπορεί να τελέσει τα θρησκευτικά καθήκοντά του.
Το Συμβούλιο σάς ζητάει ταπεινά...
...να ορίσετε έναν ιερέα...
...ο οποίος θα σας εκπροσωπεί στις θρησκευτικές τελετές.
Κάνατε πολύ καλά που μου υπενθυμίσατε αυτό το σημαντικό καθήκον μου.
Ο πόλεμος και οι κρατικές υποθέσεις θα μου αφήνουν λίγο χρόνο...
...για τις θρησκευτικές υποχρεώσεις μου.
Θα ορίσω, λοιπόν, αυτόν που θα με εκπροσωπεί.
Ποιος είστε εσείς;
Ο Σεμ, αρχιερέας του ναού της Αθώρ.
Θα λάβετε τη θέση μου στις ιερές τελετές.
Τι κάνεις σε αυτόν τον κοιμώμενο, αδελφέ μου Άνουβι;
Νίπτω τα πόδια του αδελφού μου Όσιρη...
...έτσι ώστε το χώμα της γης να μη μιάνει τους ουρανούς.
Τώρα τι κάνεις στον κοιμώμενο, αδελφέ μου Άνουβι;
Αφαιρώ την επίγεια περιβολή του αδελφού μου Όσιρη...
...για να καταφανεί το κάλλος του.
Ένας Νούβιος ιερέας που μπήκε στο Λαβύρινθο όταν βασίλευε ο παππούς σας.
Ο τελευταίος που είδε αυτό το μέρος...
...ήταν ο πατέρας σας, ο Ραμσής 12ος.
Τηρώντας την αρχαία παράδοση και τις προσταγές σας...
...σας οδηγήσαμε εδώ, Κύριέ μας.
Αυτό είναι το θησαυροφυλάκιο του Λαβυρίνθου.
Ο θησαυρός αυτός φυλάσσεται για τις δύσκολες εποχές;
Ακριβώς, Κύριέ μου.
Και πώς κρίνουν οι ιερείς ότι βρισκόμαστε σε δύσκολες εποχές;
Ότι έχουν έρθει;
Θα πρέπει να συγκληθεί ένα ειδικό συμβούλιο...
...που αποτελείται από το Φαραώ, 13 ιερείς, 13 κυβερνήτες...
...καθώς και εμπόρους, αξιωματικούς και ανθρώπους του λαού.
Και ο θησαυρός τίθεται στη διάθεση του συμβουλίου;
Θα δοθούν τα απαραίτητα χρήματα...
...αν το συμβούλιο αποφασίσει ομόφωνα ότι οι καιροί το επιβάλλουν.
Θέλω να βελτιώσω τη ζωή του αιγυπτιακού λαού.
Θεσπίζω μία ημέρα ανάπαυσης μετά από έξι ημέρες εργασίας.
Ο λαός θα σας ευλογεί, Κύριέ μας.
Όμως το κράτος θα χάνει 10.000 τάλαντα το χρόνο.
Έχουμε ήδη υπολογίσει το κόστος.
Έχετε δίκιο, Μέφρες.
Γι' αυτό θα χρειαστώ τη βοήθεια του ιερατείου.
Δεν έχετε να πείτε τίποτα;
Δεν ξέρω πού θα μπορούσαμε να βρούμε αυτό το ποσό.
- Και ο θησαυρός του Λαβυρίνθου; - Ανήκει στους Θεούς.
Μπορούμε να τον αγγίξουμε μόνο σε περίπτωση επείγουσας ανάγκης.
Αν δεν είναι ανάγκη για την Αίγυπτο, είναι για μένα!
Σε ένα χρόνο θα μπορούσατε εύκολα να αποκτήσετε...
...πολύ παραπάνω από 30.000 τάλαντα...
...και να διπλασιάσετε αυτό το ποσό για την Αίγυπτο.
Με ποιο τρόπο;
Διώξτε τους Φοίνικες από την Αίγυπτο...
...και διαλύστε τα λιβυκά τάγματα.
Αν αυτή είναι η συμβουλή σας, μπορώ να κάνω χωρίς αυτήν!
Οι πρόγονοί σας έχουν χαράξει, όχι σε πάπυρο, αλλά σε γρανίτη...
...ότι τα δώρα που αφιερώνονται στους Θεούς...
..ανήκουν και πάντα θα ανήκουν στους Θεούς και στους ναούς.
Και σε σας!
Ακριβώς όπως η βασιλεία ανήκει σε σας, Κύριέ μας.
Πεντουέρ.
Μείνε μαζί μου.
Πες μου, εσύ που είσαι γιος ενός αγρότη...
...και γνωρίζεις ότι οι ιερείς είναι φαύλοι και άφρονες...
...πες μου...
...γιατί δεν έρχεσαι με το μέρος μου;
Για χιλιάδες χρόνια οι ιερείς μεριμνούν για την Αίγυπτο...
...και έχουν κάνει τη χώρα αυτό που είναι.
Πώς το κατάφεραν, παρά τα όποια ψεγάδια τους;
Επειδή οι ιερείς είναι ο δαυλός που διατηρεί το φως της σοφίας.
Αν σπάσετε αυτόν τον δαυλό...
...θα σβήσετε τη σοφία που για αιώνες φωτίζει την Αίγυπτο και τον κόσμο.
Δεν θέλω να αναμειχθώ σε αυτή τη διαμάχη.
Θα έπρεπε να αποκηρύξω ή εσάς ή τους Θεούς, που είναι η πηγή της σοφίας.
Κάθισε κάτω, Λύκωνα.
Ο Λύκων θα κάνει οτιδήποτε...
...με την αμοιβή που του προσφέρουμε.
Κάμα!
Οι φύλακές σας είναι αποτελεσματικοί.
Περισσότερο από αυτούς του Λαβυρίνθου.
Αν αναλάβω εγώ τη φύλαξη του Λαβυρίνθου...
...το θησαυροφυλάκιο θα είναι ασφαλέστερο.
Ξέρεις γιατί σε κάλεσα;
Πάρτε τη γη μας, Κύριέ μου, τις οικογένειές μας...
Δεν μας έχουν μείνει άλλα χρήματα.
Σήμερα η Φοινίκη συγκεντρώνει όλα τα πλούτη της...
...για να πληρώσει τους Ασσυρίους...
...σύμφωνα με τη συνθήκη που υπέγραψαν οι ιερείς.
Συνέχισαν να σας εξαπατούν, Κύριε.
Κράτησαν μυστική επικοινωνία με τον βασιλιά Ασσάρ.
Εγώ είμαι αυτός που θα κρίνει την υπακοή των ιερέων.
Δώσε μου μια απόδειξη ότι αληθεύουν αυτά που λες.
Κοιτάξτε πίσω σας.
Η απόδειξη βρίσκεται εκεί.
Ο αρχιερέας Σαμεντού...
...για τον οποίο σας έχω ήδη μιλήσει.
Εσύ πληροφόρησες τον Χιράμ για τις ενέργειες των ιερέων;
Ναι.
Τα δωμάτια των ναών και των παλατιών συνδέονται με αεραγωγούς.
Ακόμα και από ψηλά, μπορείς να ακούσεις ό,τι λένε κάτω.
Μισείς τους άλλους ιερείς;
Τους μισώ όπως και αυτοί εμένα. Υπηρετώ τον Σεθ, το Θεό του κακού.
Πιστεύεις ότι είναι δυνατόν να συντριβεί η εξουσία τους;
Τέσσερις αιώνες πριν, ο Αμενχοτέπ Δ' το επέτυχε.
Απαλλάχτηκε από αυτούς και άνοιξε τα θησαυροφυλάκια των ναών.
Και κανείς δεν υπερασπίστηκε τους ιερείς.
Ποιος τον βοήθησε;
Ένας ιερέας, ο Άι.
Ο οποίος διαδέχτηκε τον Αμενχοτέπ μετά το θάνατό του.
Αυτό αποδεικνύει μόνο ότι ο Αμενχοτέπ ήταν αδύναμος Φαραώ.
Τι θα είχες να προτείνεις για να απαλλαγώ από τους ιερείς;
Θα πρέπει να αποκτήσετε τον έλεγχο του Λαβυρίνθου.
Και μετά;
Να δικάσετε τον Χερχώρ και τον Μέφρες για προδοσία.
Ήρθαν σε κρυφές συνεννοήσεις με τους Ασσυρίους.
Υπάρχει απόδειξη;
Ο Χιράμ θα σας παραδώσει τις μυστικές επιστολές τους.
Μιλάς σοφά, Σαμεντού.
Ο λαός σάς αγαπάει.
Θα είναι εύκολο να τους ξεσηκώσετε εναντίον των ιερέων.
Ο στρατός θα μείνει πιστός σε σας.
Θα έχετε τη βοήθεια των Φοινίκων, καθώς και τον χρυσό του Λαβυρίνθου.
Ξέρεις το δρόμο μέσα στο Λαβύρινθο;
Έχω μερικά στοιχεία και θα τον μάθω...
...επειδή ξέρω πού να ψάξω.
Καθώς διατάξατε, ο λαός έχει συγκεντρωθεί μπροστά από το παλάτι.
Ανοίξτε την πύλη, για να τηρηθούν οι αρχαίοι θεσμοί.
Μπορείτε να σηκωθείτε.
Να προσέλθει ο φύλακας του Λαβυρίνθου.
Κάθε αντιπρόσωπος θα έχει 2 πέτρες, μία μαύρη και μία λευκή.
Αν θέλει να χρησιμοποιηθούν οι θησαυροί του Λαβυρίνθου...
...θα ρίξει την μαύρη πέτρα.
Αν θέλει να παραμείνουν στην κατοχή των Θεών, θα ρίξει την λευκή.
Να αρχίσει η ψηφοφορία.
Μία μόνο άσπρη πέτρα αρκεί για να μην ανοίξει ο Λαβύρινθος.
Έχω περισσότερα τάγματα από όσους θα ψηφίσουν εναντίον.
Ανοίξτε το Λαβύρινθο!
Δώστε το χρυσό του Λαβυρίνθου!
Αυτές είναι οι εντολές μου:
Ο όχλος να επιτεθεί στο ναό μεθαύριο.
Φροντίστε να τους παρασχεθεί τροφή και άφθονο κρασί.
Τεχένο, θα στείλεις 4 τάγματα Λιβύων στο Λαβύρινθο.
Αν απειληθεί ο Λαβύρινθος, προστάτεψέ τον.
Τούθμωση, 3 τάγματα να σταθμεύσουν κοντά στο ναό.
Όταν ξεσπάσουν οι ταραχές, μην παρέμβετε.
Να μη χάσει το πλήθος τον ενθουσιασμό που έχει σήμερα.
Γιατί να μην συλλάβουμε τώρα τον Χερχώρ και τον Μέφρες;
Όχι.
Ο Χιράμ θα μου στείλει τις επιστολές του Χερχώρ μεθαύριο.
Με την απόδειξη της προδοσίας τους, θα μπορώ να τους φυλακίσω.
Με ενδιαφέρει ο Λαβύρινθος και οι ναοί, όχι αυτοί.
Έχω μπει δύο φορές στο Λαβύρινθο.
Ανακάλυψα ότι μπορούν να τον πλημμυρίσουν ανά πάσα στιγμή.
Πρέπει να πάω άλλη μια φορά.
Ο στρατός δεν πρέπει να επιτεθεί πριν δώσω εγώ το σήμα.
Τα άκουσες όλα;
Ναι, Κύριε.
Μη δείξετε κανένα έλεος στον Χερχώρ και τον Μέφρες!
Όσο είναι ζωντανοί, αποτελούν απειλή για εσάς.
Μπορείτε να δαμάσετε ένα λιοντάρι, να εξαγοράσετε έναν Φοίνικα...
...να συντρίψετε τους Λίβυους...
...αλλά ένας ιερέας που έχει γευτεί τα πλούτη και την εξουσία...
...δεν υποτάσσεται.
Η ηρεμία σας με εκπλήσσει. Σχεδόν όλος ο λαός είναι εναντίον μας.
Ο λαός είναι σαν το σιτάρι στους αγρούς... Όπως φυσάει ο άνεμος.
Και ο στρατός;
Ποιος στρατιώτης δεν θα προσκυνούσε τον Όσιρη;
Ναι, αλλά δεν βλέπω τον Όσιρη...
...ούτε τον άνεμο που θα φέρει με το μέρος μας το λαό.
Τι θα μπορούσαν να φοβηθούν;
Κι όμως θα φοβηθούν τον Όσιρη!
Μακάριος αυτός που θα είναι τυφλός εκείνη την ημέρα!
Ο Φαραώ θέλει να επιτεθεί στο ναό ο λαός.
Πρέπει να επισπεύσουμε την επίθεση.
Να φροντίσετε να γίνει αύριο. Δώστε όσο χρυσάφι χρειαστεί.
Η επίθεση πρέπει να διεξαχθεί αύριο το μεσημέρι.
Να θυμάστε: αύριο το μεσημέρι!
Κανείς δεν μπόρεσε να εισέλθει εδώ.
Ο Λύκων βρίσκει το δρόμο με τις μαντικές ικανότητές του.
Ας συνεχίσουμε.
Ποιος είναι εκεί;
Μα πώς... Μήπως ο μάντης μου έκανε λάθος;
Ή θα είσαι μεγάλος απατεώνας ή πολύ ηλίθιος, Mέφρες!
Και τώρα είσαι και τα δύο!
Απατεώνας, γιατί θέλεις να πιστέψουν ότι αυτό το τομάρι είναι μάντης.
Και ηλίθιος, γιατί νομίζεις ότι θα σε πιστέψουν!
Γιατί δεν παραδέχεσαι ότι γνωρίζεις το σχέδιο του Λαβυρίνθου;
Λες ψέματα!
Εγώ βρήκα το σχέδιο στο ναό του Σεθ.
Το βρήκες κι εσύ στο ναό του Φθα.
Πιάστε αυτόν τον προδότη και ψεύτη!
Κακόμοιρε...
...θα παραμείνεις ηλίθιος μέχρι το θάνατό σου.
Αφήστε τον εδώ, όπως τους άλλους.
Ας πιούμε στην υγεία του Φαραώ!
Το κεφάλι της Ίσιδας γύρισε προς τον τοίχο!
Το νερό του παλατιού έγινε κόκκινο σαν αίμα!
Άρα έχουμε πολλούς προδότες στο παλάτι!
Όλοι φοβούνται ότι η εισβολή στο ναό θα φέρει καταστροφές στην Αίγυπτο.
Η χειρότερη καταστροφή είναι η αλαζονεία των ιερέων!
Μην είσαι άσπλαχνος.
Αν τους διώξεις, θα χάσεις τη σοφία τους...
...χάρη στην οποία δοξάστηκε η Αίγυπτος.
Δεν θέλω να καταστρέψω το ιερατείο. Σέβομαι τη θρησκεία και τη σοφία τους.
Αλλά δεν θα ανεχτώ τον ξεπεσμό της χώρας και τις απειλές των Ασσυρίων.
Ραμσή, είσαι ο αγαπημένος μου γιος.
Διώξε αυτούς που σε υποκινούν να βεβηλώσεις τους ναούς.
Μίλα!
Μεγάλε Άρχοντα...
...ο λαός άρχισε την επίθεση στο ναό.
Αυτές είναι οι διαταγές μου:
Να εισβάλλει στο ναό ο στρατός.
Ως το μεσημέρι να έχει καταληφθεί.
Ο Χερχώρ και ο Μέφρες να φυλακιστούν.
Κύριε!
Σήμερα θα γίνει έκλειψη ήλιου!
Ό,τι και αν είστε, θεοσεβείς ή ασεβείς Αιγύπτιοι...
...σας καλώ, στο όνομα των Θεών, να εγκαταλείψετε το ναό.
Ανοίξτε!
Θέλουμε να ξέρουμε τι προδοσία ετοιμάζετε κατά του Κυρίου μας!
Δώστε τον χρυσό!
Υιοί μου...
...σκύψτε το κεφάλι σας στη γη και προσευχηθείτε στους Θεούς...
...να σας συγχωρήσουν για την ιεροσυλία σας!
Εσύ να προσευχηθείς στους Θεούς για να σε προστατεύσουν!
Κάτω οι ιερείς!
Θεοί!
Παραδίδω τον ιερό ναό στην προστασία σας...
...από αυτούς τους προδότες και βλάσφημους!
Αποστρέφω το πρόσωπό μου...
...από τους καταραμένους ανθρώπους!
Σκοτάδι τώρα θα καλύψει τη γη!
Είπες ότι ότι ο μαύρος δίσκος είναι το φεγγάρι;
- Αυτό λένε οι σοφοί. - Και το σκοτάδι θα φύγει σύντομα;
Βεβαίως.
Οι σοφοί που μελετούν τα άστρα θα έχουν την εύνοια μου.
Γιε μου!
Σε ικετεύω, στο όνομα του πατέρα σου...
...υποκλίσου στους Θεούς και ζήτησε τη συγχώρεσή τους!
Μετανοήστε!
Όσιρη!
Αιώνια δοξασμένο το όνομά σου!
Όσιρη, λυπήσου εμάς τους δυστυχείς και φανέρωσε το πρόσωπό σου.
Για τελευταία φορά...
...θα εισακούσω τις προσευχές των ιερέων...
...γιατί είμαι φιλεύσπλαχνος Θεός.
Αν θέλεις να ξαναδείς την Κάμα, κάνε όπως σε πρόσταξα.
Να το θυμάσαι.
- Ποιοι είστε; - Οι φρουροί του Λαβυρίνθου.
Φαίνεται ότι γνωρίζετε πάρα πολύ καλά τον Λαβύρινθο.
Ο Χερχώρ σας έστειλε!
Ξέρω τώρα...
...ότι δεν θα οικοδομήσω ένα ναό σαν του Άμμωνα...
...ή μια πυραμίδα σαν του Χέοπα.
Βρήκα τη χώρα αδύναμη και άρρωστη.
Θέλω να της δώσω πίσω το μεγαλείο της.
Αυτό θα είναι το μεγάλο μνημείο μου που θα ξεπεράσει όλα τα άλλα!
Τι θα κάνεις αν ο Τούθμωσης αποτύχει να καταλάβει το ναό;
Σε αυτή την περίπτωση, θα πάρω το σπαθί μου...
...και θα καταλάβω το ναό εγώ!
Δεν ξέρεις, Χεβρόν, τι σημαίνεις για μένα.
Είμαι πιο πάνω από τους υπουργούς και τους στρατηγούς σου;
Θα ήθελα να έχω τόσα χέρια, όσα τα φύλλα στα δέντρα...
...και τόσα χείλη, όσα όλα τα λουλούδια...
...ώστε να μπορώ την ίδια στιγμή να χαϊδεύω τα μάτια σου...
...τα πόδια σου...
...το στήθος σου.
Για βασιλιάς του οποίου ο θρόνος κινδυνεύει...
...δείχνεις παράξενα ατάραχος.
Μια στιγμή με τα δικά σου χάδια, ένας χρόνος βασιλείας!
Ανοίξτε την πύλη για τον Τούθμωση.
Χερχώρ, αρχιερέα του Άμμωνα...
...κατηγορείστε για εσχάτη προδοσία.
Θα παρουσιαστείτε ενώπιον του Φαραώ.
Αν ο νεαρός Κύριός μας...
...θέλει να ενημερωθεί για την πολιτική του πατέρα του, Ραμσή ΙΒ'...
...μπορεί να απευθυνθεί στο Ανώτατο Συμβούλιο των ιερέων.
Σας προτείνω να με ακολουθήσετε.
Αλλιώς, θα οδηγηθείτε δια της βίας.
Εύχομαι οι Θεοί να μη σας τιμωρήσουν όπως σας αξίζει!
- Θα έρθετε; - Θα περιμένω τον Ραμσή εδώ.
Τότε μείνετε εδώ!
ΤΕΛΟΣ